cyanic-selkie/wikianc huggingface dataset:
Ežerėliai (Vilnius)
Istorija
1959 m. buvo Baniškių apylinkėje.
Dailidės (Balstogė)
Dailidės – buvusi gyvenvietė, dabar pietrytinė Balstogės miesto dalis.
Istorija
XIX a. buvo dvaras ir kaimas Balstogės apskrityje, veikė linų ir alaus fabrikai, buvo Dailidžių valsčiaus centras. 1954 m. balandžio 1 d. kaimas prijungtas prie Balstogės miesto.
Bradley kovos mašina
Bradley kovos mašina (Bradley Fighting Vehicle) – JAV gaminama šarvuota kovinė mašina, kuriama kompanijos „BAE Systems Land & Armaments“. Mašina pavadinta pagerbiant buvusį JAV karo generolą Omar Bradley.
Pagrindinė Bradley kovos mašinos funkcija yra saugiai transportuoti kareivius ar kitus asmenis, tuo pačiu sugebant tinkamai atsišaudyti priešų kariams ar transporto priemonėms. Bradley M2 versijos mašinas sudaro trys ekipos nariai ir dar telpa 6 pilnai aprūpinti kariai. M3 versiją sudaro 2 ekipažo nariai ir dar 2 žvalgai, tuo pačiu jame montuojamos papildomos „BGM-71 TOW“ prieštankinės valdomos raketos.
Bradley mašinos buvo kuriamos kaip atsakas į Tarybų Sąjungos gamintas pėstininkų kovos mašinas BMP-1. Taip pat Bradley kurtas pakankamai greitu, kad galėtų kartu veikti su pagrindiniu kovos tanku M1 Abrams.
Pasaulyje be JAV šias kovos mašinas dar naudoja Saudo Arabija (turinti jų 400).
Justas Pažarauskas
Justas Pažarauskas – (g. 1991 m. gruodžio 15 d.) – Lietuvos vyrų golbolo rinktinės narys, 2016 m. paralimpinių žaidynių čempionas.
Priklauso Vilniaus aklųjų ir silpnaregių sporto klubui „Šaltinis“. Golbolą žaidžia daugiau kaip 11 metų. Iki 2016 m. paralimpinių žaidynių Rio de Žaneire nebuvo dalyvavęs Europos, pasaulio čempionatuose, tai – pirmas rimtesnis išbandymas.
Biografija
Regėjimo neteko dar mokyklos laikais – dirbdamas su staklėmis patyrė sunkią traumą, visiškai prarasdamas regėjimą.
Vilniaus kolegijoje baigė įstaigų administravimo studijų programą. Dirba Lietuvos aklųjų bibliotekoje leidybos skyriaus operatoriumi: spausdina audio knygų kompaktinius diskus, tvarko audioknygų formatus, spausdina knygų aprašus ir kitus tekstus brailio spausdintuvu bei atlieka kitus reikiamus darbus.
Lady Pank
Lady Pank – Lenkijos roko muzikos grupė, sukurta 1981 m. Dabartinė sudėtis: Jan Borysewicz, Janusz Panasewicz, Kuba Jabłoński, Krzysztof Kieliczkiewicz ir Michał Sitarski.
Kyburių apylinkė (Žagarė)
Kyburių apylinkė (arba Kiburių apylinkė) – Lietuvos TSR administracinis-teritorinis vienetas šiaurės Lietuvoje.
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Skaistgirio valsčiuje, 1950 m. priskirta naujam Žagarės rajonui. Panaikinta 1954 m. gegužės 25 d. prijungiant prie Toliočių apylinkės.
Kaminai
Kaminai – buvusi vietovė Vilniaus miesto savivaldybėje, buvęs į pietus nuo geležinkelio, Naujininkų rytuose. Kaimą mena Kaminkelio gatvė.
Istorija
1957 m. vietovė minima esant už Rodunės tilto tarp Aerodromo gatvės ir Lydos geležinkelio.
Mantas Bartuševičius
(g. 1991 m. sausio 24 d. Vilkijoje) – Lietuvos komikas, aktorius, humoristas, aktorius, vaizdo įrašų kūrėjas.
Biografija
Gimė ir augo Vilkijoje, mokėsi Vilkijos gimnazijoje, vėliau Vilniaus universitete studijavo verslo informacijos vadybą.
Ilgametis „Humoro klubo“ narys. Kartu su Mantu Stonkumi ir Mantu Katleriu organizavo humoro turą Lietuvos arenose. Kuria reklaminius filmus „YouTube“ platformoje.
2014 m. žygiavo po Lietuvą.
2020 m. rugpjūčio 1 d. Vilkijos Šv. Jurgio bažnyčioje susituokė su savo ilgamete drauge, gydytoja (anesteziologe-reanimatologe) Ieva Kvietinskaite, tapusia Bartuševičiene.
Laisvės kaina. Sąjūdis
'''„Laisvės kaina. Sąjūdis“''' – Lietuvos televizijos istorinis serialas, nuo 2019 m. birželio 9 d. iki 2019 m. rugpjūčio 18 d. rodytas per LRT televiziją. Tai daugiaserijinių serialų „Laisvės kaina. Savanoriai“, „Laisvės kaina. Partizanai“, „Laisvės kaina. Disidentai“ paskutinė dalis. Serialą kūrė kompanija „Videometra“. Serialo veiksmas vyksta sovietinėje Lietuvoje 1988–1989 m. laikotarpiu, Lietuvoje vis stiprėjant nepriklausomybės nuotaikoms ir į priekį Lietuvą ėmus vesti Sąjūdžiui.
Stukalaukis
Stukalaukis – viensėdis Panevėžio rajono savivaldybėje, 11 km nuo Karsakiškio.
Sliver
„Sliver“ – amerikiečių grunge grupės „Nirvana“ daina. Ši daina vėliau buvo išleista jų albume „Incesticide“.
Kosminis liftas
Kosminis liftas – viena iš daugelio siūlomų transporto į kosmosą idėjų. Idėją pasiūlė rusų raketų mokslininkas Konstantinas Ciolkovskis dar 1895 m., tačiau ji dar nėra įgyvendinta, nors prie jos dirba mokslininkai nuo pat paskelbimo iki dabar. Pagrindinė lifto dalis yra kabelis, pritvirtintas prie Žemės pusiaujo. Kitame kabelio gale būtų pakabintas atsvaras taip, kad bendras visos lifto sistemos masės centras būtų už taip vadinamos geostacionarinės orbitos, kuri yra 35 786 km aukštyje, taip trosą veikiamos jėgos kompensuojasi ties kabelio viduriu. Kadangi Žemė pastoviai sukasi aplink savo ašį, kabelis sukasi kartu su ja. Atsvaras ir viršutinė kabelio dalis yra veikiami įcentrinių jėgų, todėl atsiranda atstojamoji jėga kabelyje, kuri yra nukreipta nuo Žemės. Tuo tarpu kabelio apačią ir įtvirtinimą prie pusiaujo veikia gravitacinė jėga, kuri nukreipta į Žemės centrą. Gravitacinė jėga yra stipriausia apačioje ir silpnėja kylant liftu, taip pat ir įcentrinė jėga yra stipriausia kabelio viršuje ir silpnėja leidžiantis. Dėl šios priežasties kabelis yra netolygiai veikiamas jėgų, todėl jis yra labai stipriai įtemptas. Dar nėra sukurta tokių tvirtų, standžių ir lengvų medžiagų, kad jos galėtų atlaikyti šias jėgas. Tai yra viena svarbiausių problemų ir priežasčių, kodėl šis liftas dar nėra pastatytas Žemėje. Šiuo metu yra labai stipriai dirbama ieškant tvirtesnių medžiagų, tam kad liftas galėtų būti vystomas toliau. Viena iš medžiagų kandidačių yra anglies nanovamzdeliai. Ši medžiaga galėtų būti pakankamai tvirta, tačiau kol kas sunku pritaikyti tokiam masyviam objektui.
Kol kas pirmąjį liftą planuojama baigti statyti 2050 m. Japonijoje. thumb|[[NASA kosminis liftas]] thumb|Kosminio lifto konstrukcinė schema
Ateitis
Įgyvendinus šį projektą Žemėje, tokias struktūras galima būtų statyti ir kituose dangaus kūnuose, tokiuose kaip Marsas ar Mėnulis. Tokiems kūnams kosminis liftas būtų gerokai paprastesnis uždavinys, nes jų gravitacijos jėga yra silpnesnė bei geostacionarinė orbita yra daug arčiau kieto paviršiaus. Tokiems statiniam užtektų ir dabar prieinamų medžiagų kaip, pavyzdžiui, kevlaras.
Įrengus liftą Žemėje, kosmoso sektorius taptų turistiniu objektu, nes planuojama pakilimo į kosmosą kaina turėtų sumažėti net iki 99 procentų. Prieiga pakilti būtų taikoma ne tik darbuotojams, bet ir piliečiams. Pasekoje lifto Žemėje, nusimato ir projektai į mėnulį. Tai būtų logiškas sprendimas, nes mėnulyje galėtų būti įsteigta tarpinė stotis keliaujant tolimesniais atstumais.
Nauda
Vienas svarbiausių ir labiausiai vystomų uždavinių kosmoso sektoriaus nūdienoje yra pigus ir patikimas pakilimas iš Žemės į kosmosą. Tai yra taip svarbu, jog net Europos Komisija paskelbė konkursą, kuriame siūlo 10 mln. JAV dol. prizą už tai, kas sugalvos ir išvystys pigų pakilimo i kosmosą būdą. Šis liftas, žinoma, nebūtų pigus, tačiau finansiškai atsipirktų, palyginus, greitai.
Liftu i kosmosą galėtų būti siunčiami įvairūs kroviniai, palydovai ir net žmonės. Taip pat kylant liftu įvairūs kroviniai galėtų būti paleidžiami ir dėl inercijos pasiekiantys tam tikrą tikslą, pavyzdžiui, 1-ąjį arba 2-ąjį Lagranžo taškus. Tai nesunku padaryti, tereikia pasirinkti tam tikrą paleidimo atstumą nuo Žemės pusiaujo. 1-ajam taškui pasiekti reiktų paleisti krovinį 50 630 km atstume, o 2-ajam taškui 51 240 km nuo Žemės.
Šiuo metu vieną astronautą išsiųsti į kosmosą kainuoja apie 83 mln. JAV dol. Liftu planuojama šį skaičių sumažinti kelis ar keliasdešimt kartų.
Lifto ypatybės
Liftas negali kilti per greitai, nes atsiranda Koriolio efektas, dėl kurio jis gali lūžti. Yra paskaičiuota, kad optimalus lifto greitis būtų apie 300 km/h, leidžiantis užtikrinti maksimalų saugumą, efektyvumą bei kainą. Kelionė iki geostacionarinės orbitos užtruktų apie 5 paras, todėl viduje lifto turi būti įrengtos atitinkamos sąlygos keliautojams.
Keltuvai taip pat negali būti įprastinio pavidalo. Taip yra todėl, kad lifto kabelio storis nuolat kinta, todėl keltuvas turėtų prisitaikyti atitinkamai.
Energijos tiekimas
Energijos tiekimas keltuvams yra svarbi problema. Yra keletas siūlomų būdų, kaip su tuo kovoti:
Kol kas labiausiai tikėtinas metodas yra energijos perdavimas bevieliu būdu. Tam galima būtų panaudoti didelės energijos arba kietojo kūno lazerius. Tai kol kas yra realiausias ir efektyviausias pasiūlytas metodas, tačiau, kad jam būti pilnai pritaikytu, dar reiktų lifte įmontuoti įrangą, kuri išspinduliuotų suteiktą energijos perteklių į aplinką kaip šilumą. Tai pridėtų papildomo svorio liftui, į kurį būtina atsižvelgti ir suprojektuoti atitinkamai.
Atsvaras
Lifto viršuje turi būti atitinkamas atsvaras. Tai galėtų būti:
Saugumas
Tolstant nuo Žemės paviršiaus, keleiviai būtų vis labiau pažeidžiami kosminės spinduliuotės. Keleiviai apie 5 dienas kiltų per Van Aleno radiacinį žiedą. Šio laiko pakaktų, kad spinduliuotė pažeistų žmogaus audinius, todėl specialūs skydai privalo būti įrengti.
Kabelis turėtų būti apsaugotas ir nuo Žemėje skraidančių orlaivių.
Kadangi kabelis tęsiasi už Žemės atmosferos, atsiranda asteroidų pavojus. Kabelis turi būti pakankamai tvirtas, kad juos atlaikytų arba pritaikytas juos išvengti išsilenkiant. Pastarasis variantas yra labiau tikėtinas, nes šiuo metu ir taip sunku atrasti medžiagą, kuri atlaikytų visą kabelio įtempimą.
Steponiškės (Vilnius)
Steponiškės – buvęs mikrorajonas Vilniaus miesto savivaldybėje, miesto centre tarp Kauno ir Geležinkelio gatvių.
Etimologija
Mikrorajonas pavadintas pagal tai, kad jame stovėjo Vilniaus Šv. diakono Stepono bažnyčia, dabar čia eina Šv. Stepono gatvė.
Istorija
1957 m. vietovė minima Vilniaus adresų ir informacijos knygoje.
Bacečkos
Bacečkos – buvusi gyvenvietė, dabar vakarinė Balstogės miesto dalis.
Istorija
XIX a. kaimas buvo Balstogės apskrities Bialostočeko valsčiaus centras. 1954 m. balandžio 1 d. prijungtos prie Balstogės miesto.
Sanjin Vrebac
Karjera
Žaidė Austrijoje, buvo išvykęs ir bandė laimę Singapūre. 2018 ir 2019 m. atstovavo šios šalies Balestier Khalsa.
2020 m. rugpjūtį pranešta, kad žaidėjas tapo FK Panevėžys nariu. Debiutavo 2020 m. rugpjūčio 8 d. rungtynėse prieš FK Riteriai, kurios baigėsi taikiu rezultatu 1-1. Atstovavo ir Panevėžys B ekipą, kuri žaidė Pirmoje lygoje. 2020 m. spalio 25 d. pelnė įvartį nuo 11 m. žymos. Rungtynės baigėsi lygiosiomis 1:1, o jų varžovai Kėdainių „Nevėžis“ prarado svarbius taškus dėl Pirmos lygos nugalėtojų vardo. (Kėdainiečiai galėjo jau tose rungtynėse užsitikrinti pirmą vietą ir aukso medalius.)
Volcan Club de Moroni
Volcan Club de Moroni arba Volcano Club – Komorų futbolo klubas iš Moronio, rungtyniaujantis aukščiausioje lygoje. Namų rungtynes žaidžia Moronio stadione, talpinančiame 3 tūkst. žiūrovų.
Istorija
Klubas įkurtas 1971 m. Rungtyniavo aukščiausioje lygoje, vadinamoje Ngazidja (Grand Comore) grupėje. Daugkartiniai šalies čempionai, pirmą kartą iškovojo titulą 1999 m. Atstovavo Komorams Afrikos žemyno turnyruose.
Volfenbiutelis
Volfenbiutelis  – miestas Vokietijoje, Žemutinės Saksonijos žemėje, į pietus nuo Braunšveigo, prie Okerio upės. Rajono centras. Vystoma elektrotechnikos, tekstilės, chemijos, maisto pramonė, žemės ūkio mašinų gamyba. Yra XVII–XVIII a. architektūrinių paminklų (barokinė pilis, Šv. Trejybės, Šv. Marijos bažnyčios, mediniai namai Okerio pakrantėje), Hercogo Augusto biblioteka, rašytojo Gotholdo Efraimo Lesingo muziejus.
Istorija
Volfenbiutelis 1432–1753 m. buvo Braunšveigo ir Liunenburgo hercogystės sostinė. Miesto teises gavo 1747 m.
Vulikas
Vulikas  – upė JAV, Aliaskos šiaurės vakarinėje dalyje; ilgis siekia 129 km.
Upė prasideda De Longo kalnuose (Šiaurės Nuokalnių regionas) ir teka pietvakarių kryptimi, kol įteka į Čiukčių jūros Kivalinos lagūną (į rytus nuo Kivalinos vietovės). Umijako vingis (angl. Umiak Bend), esantis 13 km į šiaurės vakarus nuo Kivalinos, buvo taip pavadintas dėl čia sudužusios oda aptrauktos inuitų valties umijako.
1886 m. JAV laivyno leitenanto G. M. Stoney pranešime upės pavadinimas inuitų kalba įvardytas „Woleek“.
Anna Bergendahl
Anna Henrietta Bergendahl (g. 1991m. gruodžio 11 d.) – Švedijos dainininkė. Ji gimė Stokholme, o vėliau gyveno Nišiopinge ir Katrineholme. Bergendahl turi airiško kraujo – jos močiutė gimė ir gyvena Airijoje. Pirmasis Annos pasirodymas publikai buvo Jorke, kai jai buvo tik aštuoneri metai. Ji dalyvavo Švedijos televizijos TV4 muzikiniame projekte 2004 m. bei dalyvavo Švedijos Idol 2008, kur pateko į finalinį penketuką.
2009 m. Berhendahl pasirašė kontraktą su Lionheart Records. Jos debiutinis albumas buvo išleistas 2010 m. balandžio 14 d. Bergendahl su daina "This Is My Life" atstovavo Švedijai 2010 m. Eurovizijos dainų konkurse. 2010 m. kovo 5 d. daina pasiekė pirmą vietą Švedijos muzikos tope.
Biografija
Bergendahl sėkmingai dalyvavo TV4 talentų šou Idol 2008. Ten ji užėmė 5 vietą. Vėliau ji ėmė bendradarbiauti su Kristianu Lagerströmu ir Bobby Ljunggrenu
2010 m. su daina "This Is My Life" Bergendahl laimėjo konkursą Melodifestivalen 2010 ir atstovavo Švedijai 2010 m. Eurovizijos dainų konkurse, tačiau užėmė 11 vietą pusfinalyje ir į finalą nepateko. Ji tapo pirmąją Švedijos atstove, nepatekusia į Eurovizijos finalą nuo 2004 m., kai buvo įvestas pusfinalis. This Is My Life buvo pirmoji baladė, laimėjusi Melodifestivalen nuo 1998 m. bei 50-oji Švedijos daina Eurovizijoje.
Po Eurovizijos, Bergendahl surengs savo koncertinį turą po Švediją, kur ji pristatys savo debiutinį albumą.
Kerėžių apylinkė
Kerėžių apylinkė – Lietuvos TSR administracinis-teritorinis vienetas šiaurės Lietuvoje.
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Klykolių valsčiuje, 1950 m. priskirta naujam Žagarės rajonui. Panaikinta 1954 m. gegužės 25 d. prijungiant prie Vegerių apylinkės.
Juchnoveco valsčius
Juchnoveco valsčius  – kaimiškas valsčius šiaurės rytų Lenkijoje, Palenkės vaivadijoje, Balstogės apskrityje. Centras – Juchnovecas. Ribojasi su Bielsko, Choroščiaus, Suražo, Turošno Košcelnos, Viškų, Zabluduvo valsčiais ir Balstogės miestu.
Istorija
Dabartinis Juchnoveco valsčius atkurtas 1998 m. sausio 1 d. vietoje Žemojo Juchnoveco valsčiaus.
Geografija
thumb|[[Juchnoveco Dievo Motinos Šeimos Karalienės šventovė Juchnoveco valsčiuje]]
Pagal 2002 m. duomenis valsčiaus plotas yra 172,06 km², iš kurių:
Valsčius sudaro 5,76 % Balstogės apskrities.
Gyventojai
Valsčiaus gyventojų sudėtis pagal 2004 m. surinktus duomenis:
Pagal 2002 metų duomenis pajamų vidurkis vienam gyventojui buvo 1333,22 zlotai.
SD Ponferradina
Sociedad Deportiva Ponferradina, S.A.D.  – Ispanijos futbolo klubas iš Ponferados.
Istorija
Klubas įkurtas 1922 m.
Londono simfonijos
Istorija
1790 m. mirus J. Haidno rėmėjui, princui Mykalojui Esterhaziui, impresarijus Johanas Piteris Salomonas tuo metu viešėjo žemyninėje Europoje rinkdamas muzikantus koncertų sezonui Londone. Išgirdęs apie princo mirtį jis iškart atvyko į Vieną tikėdamasis pasamdyti J. Haidną vadovauti pasirodymams. Princas Antonas Esterhazis sutiko išleisti J. Haidną vienerių metų laikotarpiui į Londoną. J. P. Salomonas sutarė su J. Haidnu, kad 1791 m. sezonui kompozitorius paruoš vieną operą už 300 svarų, šešias simfonijas už 300 svarų ir už 200 svarų suteiks teisę jas publikuoti. 200 svarų užmokestis buvo sutartas už kitus 20 kūrinių, atliktų J. Haidno vedamuose koncertuose, ir dar 200 svarų iš paramos koncerto pelno. Kartu su impresarijumi J. Haidnas atvyko į Londoną 1791 m. sausio 2 d. Apie savo atvykimą J. Haidnas rašė:
„''Mano atvykimas sukėlė sensaciją... Apie mane rašė visi laikraščiai tris dienas iš eilės. Kiekvienas nori su manimi susipažinti − jei norėčiau, galėčiau pietauti svečiuose kiekvieną dieną; bet visų pirma aš turiu atsižvelgti į savo sveikatą ir, antra, savo darbą.''“
Kartu J. Haidnas Londone vedė grojimo fortepijonu pamokas aukštuomenei, Velso princas (vėliau karalius Jurgis IV) tapo svarbiausiu jo rėmėju, jis buvo pakviestas pasirodyti karališkajame Sent Džeimso dvare. Jo koncertų ciklas susilaukė didelės sėkmės ir paramos koncerte gegužę buvo surinkta 350 svarų vietoj planuotų 200. Koncertuose buvo atliekamos simfonijos, sonatos, duetai, tačiau pavasarį paruoštos operos „Orfėjas ir Euridikė“ pastatymas taip ir neįvyko. Vasarą ir rudenį J. Haidnas praleido plėsdamas ryšius Anglijoje, liepą jam suteiktas Oksfordo universiteto garbės daktaro vardas. J. P. Salomonas sutarė, kad J. Haidnas pasiliks Londone ir 1792 m. sezonui. Žiemą J. Haidnas užmezgė ryšį su fortepijono mokine, pasiturinčia našle Rebeka Šrioter, tačiau šie santykiai nenuvedė iki vedybų, nes J. Haidnas turėjo grįžti į Esterhazių dvarą, ką jis padarė 1792 m. liepą.
Kitas šešias simfonijas J. Haidnas sukūrė 1794 ir 1795 m. koncertiniams sezonams Londone. Po 1794 m. sezono J. P. Salomonui nutraukius savo veiklą, J. Haidnas 1795 m. sezone koncertavo su 60 muzikantų orkestru, vadovaujamu Dž. B. Viočio (Viotti). Bendrai J. Haidno koncertus Londone lydėjo didžiulė sėkmė, Čarlzas Burnėjus 1795 m. rašė, kad jo simfonijos buvo: „tokios, kokių niekas negirdėjęs iki tol iš jokio mirtingojo.“ Užsiminta, kad visų sezonų Londone metu J. Haidnas uždirbo 24 000 guldenų, iš kurių 13 000 buvo grynojo pelno, kas atitiko jo 20 metų uždarbį Esterhazių dvare.
Simfonijos
„Londono simfonijų“ sąrašas:
Kaingvai
Kaingvai (Cainguá, Kaiwá, Kaiobá, Kaa-thwua, Caoioá ir kt.) – keleto skirtingų gvaranių genčių pavadinimai:
Lichtenšteino transportas
Lichtenšteino transporto sistemą sudaro 250 km asfaltuotų kelių ir 90 km dviračių takų.
Šalies traukinių sistemą prižiūri kaimyninės Austrijos valstybiniai geležinkeliai. Dėl mažos šalies teritorijos, Lichtenšteine yra tik viena 9,5 km ilgio traukinių linija, jungianti Austriją su Šveicarija ir šalies viduje turinti keturias stoteles.
Šalyje nėra nei vieno oro uosto, o Balcerso mieste yra sraigtasparnių nusileidimo ir pakilimo aikštelė.
Stukiškė
Stukiškė – viensėdis Zarasų rajono savivaldybėje, 8 km nuo Salako.
Išleidžiamieji paviršinių nuotekų tvenkiniai
Išleidžiamieji lietaus nuotekų tvenkiniai – vienas iš paviršinių nuotekų surinkimo ir tvarkymo sistemos elementų. Tai dirbtinai suformuota dauba, kuri prisipildo tik liūčių metu. Tvenkinys turi dvi funkcijas: akumuliuoti nuotekų debitą liūčių, poplūdžių bei potvynių metu bei valyti nuotekas nuo kietųjų dalelių. miniatiūra|307x307px|Išleidžiamojo paviršinių nuotekų tvenkinio schema
Veikimo principas
Lietaus nuotekos tvenkinyje akumuliuojasi tol, kol nuotekų tinklai pasidaro pajėgūs priimti nuotekas susikaupusias tvenkinyje. Kol tvenkinys ištuštėja, nuotekose esančios skendinčios medžiagos nusėda į dugną. Išleidžiamajame tvenkinyje iš nuotekų pašalinamos tik didžiosios dalelės, nes išbuvimo trukmė jame sąlyginai maža (6-12 valandų).
Struktūra
Išleidžiamasis tvenkinys yra dirbtinai suformuota negili dauba (dažniausiai aukštis nesiekia 2 metrų), su nuožulniais šlaitais kurių nuolydis ne didesnis kaip 20 m/100 m. Įtekėjimo dalyje gali būti įrengtos grotos, nešmenims sulaikyti bei papildomos konstrukcijos atitekančių nuotekų energijai sumažinti, tam kad nebūtų pažeista tvenkinio konstrukcija ar išplautas gruntas. Išleidimo dalis yra žemiausioje tvenkinio vietoje. Tvenkinio dugne gali būti įrengtas latakas, nedideliam debitui, kai nevyksta liūtis. Kadangi tvenkinio dugnas bei šlaitai apsėti žole, jis gali atlikti ir rekreacinę funkciją: jame gali būti įrengti pėsčiųjų takai, parkai, futbolo aikštelės. Jei tvenkinys atlieka rekreacinę funkciją, prie jo turi būti įrengta perspėjimo sistema, apie būsimą tvenkinio užpildymą. miniatiūra|Įtekėjimo grotos
Tauragės karjerai
Tauragės karjerai - 14 karjero tvenkinių Lietuvoje, Tauragės rajone, Tauragės miesto pietrytiniame pakraštyje. Sudaryti išeksploatavus molio išteklius ir prisipildžius vandens, kai tarybiniu laikotarpiu visu pajėgumu veikė Tauragės keramikos gamykla ir iš molio gamino plytas ir drenažo vamzdžius. Tvenkiniai nusidriekia iš šiaurės į pietus 2,1 km ir iš vakarų į rytus 1,5 km. Vandens perteklius aplink tvenkinius esančiais kanalais nuteka per Š-2 upelį į piečiau už 1,8 km tekančią Šešuvies upę. Tvenkinių krantai daugiausia apaugę krūmais, aplinkui plyti pievos. Vakarinėje pakrantėje įsikūręs Tauragės miesto Pramonės rajonas (Tauragė), šalia - Paberžių, Grineidžių kaimai. Šiaurine dalimi eina kelias. Dalis tvenkinių privatizuoti. Žemiau pateikiami tvenkiniai pagal jų koordinates:
TriStar Pictures
TriStar Pictures Inc. (iki 1991 m. Tri-Star) – JAV kino kompanija, platinanti filmus bei užsienio kino produkciją. Kompaniją 1982 m. Berbanko mieste įkūrė Viktoras A. Kaufmanas (Victor A. Kaufman).
Baužų apylinkė
Baužų apylinkė – Lietuvos TSR administracinis-teritorinis vienetas šiaurės Lietuvoje.
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Kruopių valsčiuje, 1950 m. priskirta naujam Žagarės rajonui. Panaikinta 1954 m. gegužės 25 d. prijungiant prie Žarėnų apylinkės.
Šiuolaikinis šokis Lietuvoje
Istorija
Šiuolaikinio šokio ištakos Lietuvoje sietinos su išraiškos šokiu. Jo pradininkė Lietuvoje buvo Kira Daujotaitė. Jos vadovaujama šokio trupė „Sonata“ davė pradžią Lietuvoje atsirasti moderniam šokiui.
1980 m. įkurta Šokio studija „Aura“.
Šiuolaikinis šokis Lietuvoje populiarinti pradėtas prieš pat Nepriklausomybės atkūrimą. 1989 m. Teatras AURA Kaune surengė pirmąjį modernaus šokio festivalį Lietuvoje (dab. Festivalis AURA). Į jį kasmet kviesdavo šiuolaikinio šokio trupes iš užsienio bei pats dalyvaudavo užsienio festivaliuose.
1997 metais Vilniuje surengtas šiuolaikinio šokio festivalis „Naujasis Baltijos šokis“.
1998 m. Lietuvos muzikos ir teatro akademijoje, Teatro ir kino fakultete buvo pradėti rengti pirmieji profesionalūs šiuolaikinio šokio šokėjai. Tuo metu buvo surinktas vad. aktorių-šokėjų kursas. Pirmajam kursui vadovavo baletmeisterė Anželika Cholina. Vėliau kitiems tam specialiai įsteigtos Šokio ir judesio katedros kursams vadovavo ir Aira Naginevičiūtė. 1999 m. – I tarptautinis šiuolaikinio šokio festivalis „Nauji veidai“ Mažeikiuose.(organizatorius modernaus šokio studija "Niuansas") 1999 m. – respublikinis šokių festivalis „Šokių tvanas“.Mažeikiuose.(organizatorius modernaus šokio studija "Niuansas") Nuo 2000 m. kas dveji treji metai organizuojamas tradicinis edukacinis tarptautinis šokio festivalis „Šėlsmas“.Mažeikiuose.(organizatorius Mažeikių choreografijos mokyklos modernaus šokio studija "Niuansas", inic. Jelena Legenzovienė.) 2000 metais buvo surengtas pirmasis Kauno mokyklų šiuolaikinio šokio festivalis „Šokio pasaulis“. Taip pat vyko edukacinė vasaros šokio mokykla „Vilniaus šokio spaustuvė“, skirta įvairaus pasirengimo šokėjams bei besidomintiems šiuolaikiniu šokiu, jo tendencijomis, kūno judėjimo technikomis.
2004 metais Vilniuje surengtas jaunimo šokio festivalis Lietaus žydėjimas ir šiuolaikinio ir modernaus šokio konkursas-festivalis Šokio erdvėje.
2004 metais Linkuvos vaikų ir jaunimo užimtumo centre vyko šiuolaikinių šokių festivalis „Step dance“ (iniciatorė ir organizatorė – Linkuvos VJUC vadovė Renata Dambrauskaitė-Pėželienė).
2007 metais Vilniuje buvo surengtas nacionalinis modernaus ir šiuolaikinio šokio festivalis Bičių sąskrydis.
2008 metais Švedijos ambasados Lietuvoje ir Lietuvos choreografų bei šokėjų diskusijose apie šiuolaikinį šokį vaikams ir jaunimui gimė festivalis DANSEMA. Festivalio organizatoriai – Šokio teatras „Dansema“ ir choreografė Birutė Banevičiūtė.
Šaltūnai
Šaltūnai – buvęs kaimas Vilniaus miesto savivaldybėje, dešiniajame Neries krante už Karoliniškių kalvų, piečiau Miškinių kaimo. Kaimą mena Šaltūnų gatvė.
Senosios Žagarės apylinkė
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Žagarės valsčiuje, 1950 m. priskirta naujam Žagarės rajonui. 1954 m. gegužės 25 d. prijungta prie Žiurių apylinkės.
FK Tuzla City
FK Tuzla City, o ankstesniais metais Tuzlos „Sloga Simin Han“ – Bosnijos ir Hercegovinos futbolo klubas iš Tuzlos.
Istorija
Klubas įkurtas 1955 m. Žaisdavo žemesniuose divizionuose.
Tuzlos „Sloga Simin Han“ pateko į elito divizioną ir 2018 vasarą pasikeitė pavadinimą. Nuo to laiko žinomas Tuzla City pavadinimu.
Nuo 2018–2019 m. sezono žaidė Premijer lygoje. Debiutiniame sezone liko dešimti.
2021–2022 m. įpusėjus Premijer lygai, buvo antroje vietoje ir neužleido pozicijos iki čempionato pabaigos.
Stungių apylinkė
Stungių apylinkė – Lietuvos TSR administracinis-teritorinis vienetas šiaurės Lietuvoje.
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Žagarės valsčiuje, 1950 m. priskirta naujam Žagarės rajonui. Panaikinta 1954 m. gegužės 25 d. prijungiant prie Žiurių apylinkės.
Volfenas
thumb|250px|Volfeno kino juostų gamykla
Volfenas  – buvęs miestas Vokietijoje, Saksonijoje-Anhalte, į šiaurę nuo Leipcigo, nuo 2007 m. su Biterfeldu sujungtas į Biterfeldo-Volfeno miestą.
VDR laikais mieste vystyta kino ir fotocheminių medžiagų, kino ir fotografijos juostų, dažų, mineralinių trąšų, plastikų gamyba, farmacijos pramonė. 1978 m. Volfene gyveno 33,5 tūkst. gyventojų. Po Vokietijos susivienijimo miesto pramonė patyrė nuosmukį, gyventojų skaičius sumažėjo perpus.
Kairiškių apylinkė
Kairiškių apylinkė sovietmečiu buvo:
Yunus Akgün
Junusas Akgiunas (g. 2000 m. liepos 7 d.) – futbolininkas, Turkijos rinktinės saugas.
Karjera
Profesionalo karjerą pradėjo Galatasaray SK. Nuomos pagrindais buvo skolinamas Adana Demirspor.
Rinktinės
žaidė nuo 2022 m.
2022 m. birželio 7 d. rungtynėse LFF stadione (Vilniuje) pasižymėjo įvarčiu į Lietuvos rinktinės vartus. Rezultatas tapo 5:0. Turkai išnaudojo progas ir rungtynės baigėsi triuškinančia turkų pergale 6-0.
Dalyvavimas čempionatuose
<…>
Balceriškių apylinkė
Balceriškių apylinkė sovietmečiu buvo:
Marijampolės Petro Kriaučiūno viešoji biblioteka
Marijampolės Petro Kriaučiūno viešoji biblioteka – pagrindinė biblioteka Marijampolės savivaldybėje, veikia Marijampolės miesto centre, greta Vytauto Didžiojo parko.
Istorija
thumb|left|[[Petras Kriaučiūnas (1850–1916), knygnešys ir mokytojas]]
Biblioteka įkurta 1921 m. rugsėjo 1 d. kaip Valstybinio centrinio knygyno filialas. Iki 1923 m. ji glaudėsi Marijampolės apskrities savivaldybės pastate Vytauto g. 41 (dabar Vytauto g. 25), kol persikėlė į pastatą Bažnyčios g. 1936 m. priėmus bibliotekų įstatymą, pradėtas viešojo naudojimo bibliotekų valsčių centruose steigimas, kurias išlaikė vietos savivaldybės: 1937 m. biblioteka pradėjo veikti Kalvarijoje, 1939 m. – Liudvinave. 1941 m. birželio 21 d. Marijampolės biblioteka subombarduota ir sudegė, vėl atkurta 1942 m. balandį (Bažnyčios g. 5). 1943 m. duomenimis, turėjo 2867 tomus.
Pasibaigus II pasauliniam karui, 1945 m. biblioteka atidaryta miesto centre, Gedimino g. 7 name, II aukšte. 1947 m. ji persikėlė į Vytauto g. 27 ar 29 namą, prie Marijampolės „Sodžiaus“ muziejaus. 1950 m. ji tapo rajonine, 1953 m. rajone veikė 18 kilnojamųjų ir 12 apylinkių bibliotekų. 1948–1959 m. veikė Vytauto g. 33 (Černiachovskio g. 33), vėliau persikėlė į erdvesnes patalpas miesto centre, V. Bartlingio vaistinėje Gagarino g. 1 (dabar J. Basanavičiaus aikštės šiaurinė dalis).
Genrik Pavliukianec
Genrik Pavliukianec – (g. 1976 m. birželio 17 d. Vilniuje) – Lietuvos vyrų golbolo rinktinės kapitonas, 2016 m. paralimpinis čempionas.
Marijampolės Petro Kriaučiūno viešoji biblioteka
Istorija
1976 m. įkurta viena didžiausių respublikoje centralizuotų bibliotekų sistemų, kurią sudarė Centrinė biblioteka Marijampolėje ir 58 filialai (2 miesto filialai, filialai Kazlų Rūdos, Kalvarijos miestuose ir 54 kaimuose). 1981 m. biblioteka įsikūrė gyvenamojo namo pirmajame aukšte Vytauto gatvėje, kuriame dirba ir dabar. Pradėtas projektuoti ir statyti Viešosios bibliotekos priestatas (Vytauto g. 22), kuriame biblioteka įsikūrė 1983 m.
Genrik Pavliukianec
Priklauso Vilniaus aklųjų ir silpnaregių sporto klubui „Šaltinis“. Golbolą žaidžia 25 metus, o parolimpiadose dalyvavo penkis kartus.
Biografija
1996 m. baigė Vilniaus Antano Jonyno vidurinę mokyklą, vėliau profesinėje mokykloje įgijo tekstų rinkėjo profesiją. 2016 m. baigė reklamos vadybos studijas Tarptautinėje teisės ir verslo aukštojoje mokykloje.
Dirba Lietuvos aklųjų bibliotekoje leidybos skyriaus vedėju.
Šokio teatras AIROS
VšĮ Šokio teatras AIROS – šiuolaikinio šokio krypties šokio teatras Lietuvoje, Vilniuje. Direktorė – choreografė ir šokio pedagogė Aira Naginevičiūtė-Adomaitienė. Trupės pagrindą sudaro šiuolaikinio šokio šokėjai, parengti Lietuvos muzikos ir teatro akademijoje, Teatro ir kino fakultete, Šokio ir judesio katedroje. Kurso vadovė: A. Naginevičiūtė-Adomaitienė. Teatras kaip viešoji įstaiga buvo įregistruotas 2013 metų vasario 11 d. Teatras debiutavo 2013 metų gruodžio 22 dieną Menų spaustuvės Juodojoje salėje, Vilniuje. 2016 m. „Auksinį scenos kryžių“ Šokėjų kategorijoje pelnė „AIROS“ šokėja Goda Laurinavičiūtė (už Melancholijos vaidmenį „AIROS“ šokio spektaklyje „Melancholijos bokštai“).
Teatro buveinė yra Vilniuje, Kęstučio g., Žvėrynas.
Stukonys (Anykščiai)
Stukonys – kaimas Anykščių rajono savivaldybėje, 2 km į rytus nuo Troškūnų, prie kelio.
Marijampolės Petro Kriaučiūno viešoji biblioteka
Istorija
1990 m. bibliotekai suteiktas žymaus Suvalkijos švietėjo Petro Kriaučiūno vardas. 1991 m. biblioteka išskaidyta į miesto ir rajono tinklą (Centrinė biblioteka tapo miesto biblioteka su 3 filialais mieste, bibliotekos rajono teritorijoje perduotos apylinkių taryboms). 1990–1993 m. buvo uždarytos 9 kaimo bibliotekos ir 2 miesto filialai. 2001 m. miesto ir kaimo filialai vėl sujungti į vieną biblioteką. 2002 m. jai priklausė 1 miesto ir 25 kaimo filialai. 2006 m. atnaujintas bibliotekos priestatas.
Rokiškio apylinkė
Rokiškio apylinkė sovietmečiu buvo:
Marijampolės Petro Kriaučiūno viešoji biblioteka
Filialai
2022 m. kovą bibliotekoje buvo 22 padaliniai:
Uždaryti padaliniai:
Vere United FC
Vere United Football Club, o trumpiau vadinamas Vere United – profesionalus Jamaikos futbolo klubas, įsikūręs Hajese.
Mėnulio jūra
thumb|right|250px|Mėnulio jūros, matomos iš [[Žemės]] Mėnulio jūros  – didelės, juodos, bazaltinės laukymės Mėnulio paviršiuje. Jos susiformavo ankstyvais vulkanų išsiveržimų laikais. Šios dėmės pirmą kartą buvo atrastos 1651 m. Italijos astronomų Giovanni Battista Riccioli ir Francesco Maria Grimaldi. Jie pirmieji sudarė Mėnulio paviršiaus žemėlapį su jūrų pavadinimais. Kaip vėliau išaiškėjo, Mėnulyje vandens nėra, tačiau pavadinimas „jūros“ liko vartojamas iki šiol.
Šios jūros sudaro apie 16 proc. Mėnulio paviršiaus, o didžioji jų dalis yra matomoje iš Žemės palydovo pusėje. Kitoje pusėje esančios jūros yra daug mažesnės.
Mėnulyje taip pat yra objektų kitais vandens telkinių pavadinimais – oceanus (vandenynas), lacus (ežeras), palus (pelkė) ir sinus (įlanka).
Mėnulio jūrų bazalto amžius buvo nustatomas radiometrinis datavimo ir kraterių skaičiavimo būdais. Radiometrinis matavimas rodo amžių nuo 3,16 iki 4,2 Ga (1 Ga = 1 milijardas metų), tuo tarpu jauniausia jūra kraterių skaičiavimo būdu yra 1,2 Ga. Skaičiuojama, kad didžioji dalis Mėnulio jūrų išsiveržė tarp 3 ir 3,5 Ga.
Vienoje iš Mėnulio jūrų Mare Tranquillitatis (Ramybės jūroje) nusileido 1969 m. Apollo 11 misijos dalyviai.
Didžiausia Mėnulio paviršiaus jūra yra Oceanus Procellarum (Audrų vandenynas). Jo diametras siekia 2568 km.
Jūrų sąrašas
Gerai iš Žemės matomų Mėnulio jūrų sąrašas: Viso Mėnulyje jūroms priskirti 23 baseinai. Vienas iš jų yra ypač didelis, tad pavadintas „vandenynu“.
Pilnas Mėnulio jūrų sąrašas:
! Eil. Nr. ! Pavadinimas (lotyniškai) ! Pavadinimas (lietuviškai) ! Koordinatės ! Skersmuo, km
NK Bratstvo Gračanica
Gračanicos „Bratstvo“ – Bosnijos ir Hercegovinos futbolo klubas iš Gračanicos.
Istorija
Klubas įkurtas 1945 m. Žaisdavo žemesniuose divizionuose.
Serdar Dursun
Serdaras Dursunas (g. 1991 m. spalio 19 d.) – futbolininkas, Turkijos rinktinės ir Fenerbahçe puolėjas.
Karjera
Profesionalo karjerą pradėjo Vokietijoje, atstovavo Hannover 96 jaunimo ekipoms.
Nemajūnų koplyčia
Nemajūnų koplyčia – medinė koplyčia, stovinti Nemajūnų kaimo kapinėse, vienas iš kultūros paveldo objektų Birštono savivaldybėje. Kapinės įsikūrusios netoli Nemajūnų bažnyčios (į šiaurę), prie kelio. Vietos liaudies meistrų pastatyta 1851 m.
NK Bratstvo Gračanica
Istorija
2022–2023 m. rungtyniavo Pirmoje lygoje užėmė dvyliktą vietą.
Serdar Dursun
Karjera
Rungtyniavo Karagümrük klube nuo 2014 m. iki 2016 m. vasaros.
Nemajūnų koplyčia
Koplyčia šešiakampė, su portiku ir kolonomis priekiniame statinio fasade, arkiniais langais ir durimis, turinti romantizmo bruožų. Koplyčioje yra rašytojo, buvusio Ustronės dvarininko Stanislovo Moravskio kapas, nedidelė ekspozicija, supažindinanti su šios asmenybės gyvenimu, senų vertingų kryžių kolekcija. S. Moravskio koplyčia buvo sutvarkyta ir atnaujinta jau Nepriklausomybės metais. Šiuo metu koplyčioje yra saugomi kryžiai ir paminklai, kurie sovietiniais metais buvo nuversti, sutrūniję. Iš viso čia yra per 30 kryžių bei antkapinių paminklų, tarp kurių ir vienas iš trijų seniausių kapinių kryžių.
Serdar Dursun
Karjera
2016 m. persikėlė į Vokietiją. Atstovavo SpVgg Greuther Fürth bei SV Darmstadt 98 klubams.
Nuo 2021 m. rungtyniavo Turkijoje Fenerbahçe SK.
Rinktinės
žaidė nuo 2021 m. Debiutas rinktinėje įvyko 2021 m. spalio 11 d. rungtynėse prieš Latviją. Jose Serdar Dursun 75 min. pelnė įvartį ir svariai prisidėjo prie turkų pergalės rezultatu 2-1.
2022 m. birželio 7 d. rungtynėse LFF stadione (Vilniuje) pasižymėjo dviem įvarčiais į Lietuvos rinktinės vartus. Pirmą įvartį pelnė nuo 11 metrų žymos 3:0. Vėliau dar kartą pasiuntė kamuolį į vartus. Rezultatas tapo 4:0. Turkai išnaudojo progas ir rungtynės baigėsi triuškinančia turkų pergale 6-0.
Dalyvavimas čempionatuose
<...>
Tarptautiniai palaikymo tinklai
Pagrindiniai veikėjai
Tarptautinius palaikymo tinklus sudaro įvairios veikėjų grupės. Nors svarbiausia grupe laikomos nevyriausybinės organizacijos, tačiau kiti veikėjai taip pat yra aktyvus. Keck ir Sikkink išskiria šiuos veikėjus: :
Problematika
Grupės dėl bendrų idėjų sugeba veikti išvien tam, jog išspręstų jas ar kitus kankinančias problemas. Tarptautiniai palaikymo tinklai išsiskiria tuo, jog atstovauja principinėms priežastims, vertybėms, idėjoms ar pažeidžiamiems veikėjams. Pagrindinė problematika : Išplėstinį sričių sąrašą galima atrasti „Pasaulio atstovavimas“ puslapyje.
Informacija
Valstybės valdžia negali kontroliuoti visos informacijos, todėl tarptautiniai palaikymo tinklai pasinaudoja ja savo tikslams pasiekti. Galimybė surinkti daug ir įvairios informacijos tampa galios šaltiniu. Geras tokios informacijos pateikimas paskatina žmones galvoti apie problemą ir prisidėti prie jos sprendimo, todėl informacija turi būti :
Simboliai
Simboliniai veiksmai ir istorijos neša reikšmingą informaciją ir sąsajas. Simboliai susieja idėjas – tam tikros veiklos prilyginimas komunizmui, nacizmui ar kitiems neigiamą reikšmę turinčiais simboliais tampa atgrasančiu veiksniu.
Atskaitingumas
Atskaitingumas – galia priversti valstybes bei tarptautines organizacijas laikytis įsipareigojimų ir atsakyti už nusižengimus. Jei veikėjai įsipareigoja remti tarptautinius tinklus, tačiau nevykdo savo įsipareigojimų, jie susilaukia viešos kritikos. Taip bandoma motyvuoti veikėjus laikytis savo įsipareigojimų. Tarptautiniai atstovavimo tinklai vykdo pastovų valstybių ir kompanijų veiklos stebėjimą tam, kad jų įsipareigojimai būtų įgyvendinti.
Veiklos būdai
Tarptautinių palaikymo tinklų veikėjai, panaudodami turimas galios išraiškas ir formas, gali prisidėti prie jiems aktualių pokyčių ar suformuoti sąlygas, kurios leistų šiems pokyčiams įvykti :
Poveikis tarptautiniams santykiams
Tarptautiniai palaikymo tinklai atrado tam tikrus būdus, leidžiančius aktyviai veikti tarptautiniuose santykiuose. Jie įtraukė naujo tipo veikėjus ir jų alternatyvias taktikas į tarptautinę politiką. Tai leido sukurti naujus probleminius taškus bei aplink juos suburti stiprias sąjungas ir į jas pritraukti galingus tarptautinių santykių veikėjus. Tarptautinių palaikymo tinklų įtaką tarptautinių santykių sistemai galima apibendrinti taip: :
„Bumerango“ principas
Tarptautiniai palaikymo tinklai pradeda veikti, kai problemos šalies viduje nėra sprendžiamos, o dialogas tarp politikų ir visuomenės grupių nevyksta. Tuomet tos grupės bando atrasti joms prijaučiančias grupes kitose šalyse ar tarptautinėse organizacijose. Ta pati problema, kuri nebuvo sprendžiama vienoje šalyje, gali susilaukti daugiau dėmesio kitoje valstybėje ar tarptautinėje organizacijoje. Jei problema išsprendžiama kitoje valstybėje, paprastai ta valstybė imasi priemonių pašalinti problemą tarptautiniu mastu – pirmiausia per kaimynines valstybes, vėliau regione, galiausiai visoje tarptautinėje bendruomenėje. Tokiu atveju problema per tarptautines organizacijas ir kitų valstybių spaudimą pasiekia tas šalis, kuriose ji iš pradžių nebuvo sprendžiama.
Tokiu „bumerango“ principu veikia tarptautiniai palaikymo tinklai. Vienos grupės iniciatyva, kuri buvo atmesta jos kilmės šalyje, apkeliauja įvairias šalis ir tarptautines organizacijas ir kartu susikuria stiprų užnugarį. Galiausiai, jusdama tarptautinį spaudimą, šalis, kurioje prasidėjo iniciatyva, paskatinama ieškoti sprendimo būdų problemos, kurios iš pradžių nė negalvojo apsvarstyti. Tarptautiniai palaikymo tinklai veikia efektyviausiai, kai :
Veiklos pavyzdžiai
Tarptautinių palaikymo tinklų ir jų veiklos formų gali būti pačių įvairiausių. Moterų apipjaustymo problemos sprendimas ir cianido draudimas kasyboje atskleidžia tai, kaip tokie tinklai gali veikti.
Moterų apipjaustymo problema
1976 metais moterų genitalijų pašalinimas buvo žinomas JAV medikų ir akademikų bendruomenėse, bet apie tai plačioji visuomenė nebuvo informuota. Paprastai ši praktika buvo prilyginama vyrų apipjaustymui, tačiau tarptautinės palaikymo grupės sugebėjo pakeisti šios veiklos apibrėžimą. Tokia praktika buvo prilyginta suluošinimui. Informacijos sklaida ir pakeistas terminas ne tik sulaukė didžiulio visuomenės dėmesio, bet ir kartu sukėlė neigiamas emocijas. Prasidėjo aktyvi kova su šia praktika, kol ji daugumoje šalių, galiausiai, buvo uždrausta.
Cianido draudimas kasyboje
Centrinės ir Rytų Europos tarptautinis palaikymo tinklas buvo esminė priemonė pašalinti cianidu pagrįstą kasybą, kuri kėlė rimtą grėsmę gamtai. Šis tinklas dar vadinamas cianido uždraudimo tinklu. Tinklą sudarė įvairios tarptautinės ir tarpvyriausybinės organizacijos, politikai, Europos Sąjungos parlamentarai, mokslininkai, vietiniai Rumunijos, Vengrijos, Bulgarijos ir Graikijos socialiniai judėjimai.
Kampanija prasidėjo Rumunijoje 2007 metais. Vietiniai politikai nebuvo linkę reaguoti į šią iniciatyvą. Nors Aplinkos apsaugos ministerija ir įrodė grėsmę gamtai, o visuomenė buvo už draudimą, tačiau po rinkimų į parlamentą ši problema buvo užmiršta. Vietinės grupės nusprendė ieškoti tarptautinės paramos. Rumunijos aktyvistai pradėjo bendradarbiauti su Vengrijos nevyriausybinėmis organizacijomis.
To pasekoje 2009 metais Vengrijoje prasidėjo cianido draudimo iniciatyva. Abiejų valstybių aktyvistai kartu siekė uždrausti cianido naudojimą kasyboje Vengrijoje. Buvo tikimasi, jog pokyčiai šioje valstybėje privers keistis ir Rumuniją. Greita, į visas politines partijas nutaikyta ir prieš rinkimus prasidėjusi kampanija buvo sėkmės garantas Vengrijoje. Ši valstybė tapo tarptautinio palaikymo tinklo nare ir kartu siekė uždrausti cianidą Centrinėje ir Rytų Europoje. Vengrija šiuo klausimu pradėjo taikyti spaudimą kaimyninėms valstybėms.
Su Vengrijos pagalba tarptautinis palaikymo tinklas sulaukė paramos iš Slovakijos, Čekijos ir Lenkijos. Veikėjų gretoms plečiantis buvo nuspręsta siekti cianido draudimo kasyboje visoje Europos Sąjungoje. Tuo pačiu, vietiniai judėjimai Rumunijoje, Graikijoje ir Bulgarijoje įgavo stiprų užnugarį.
Gamtosaugos srityje Europos Sąjunga suteikė galimybę pasireikšti tarptautiniams palaikymo tinklams. Tuo pasinaudojo Vengrijos, Graikijos, Bulgarijos bei Rumunijos aktyvistai ir politikai, kurie palaikė cianido draudimo idėją. Galiausiai, 2011 metais Europos Parlamentas parengė rezoliuciją draudžiančią cianidu grįstas kasybos technologijas. Metų pabaigoje rezoliucija buvo patvirtinta. Nors ji ir neįpareigojo valstybių uždrausti cianido, tačiau tai buvo didelė pergalė tarptautiniam palaikymo tinklui. Dėl suaktyvėjusio tarptautinio spaudimo pokyčiai buvo paskatinti daugumoje valstybių.
Stukonys (Kupiškis)
Stukonys – kaimas Kupiškio rajono savivaldybėje, 10 km nuo Skapiškio.
Šveicarija (Vilnius)
Šveicarija – buvusi vietovė Vilniaus miesto savivaldybėje, kalvose į šiaurę nuo Sapieginės, Antakalnyje.
Istorija
XIX a. vietovė buvo Nemėžio valsčiuje, turėjo 4 gyventojus, priklausė Šatrininkų dvarui. XX a. viduryje Šveicarijos kaimą tarp Vilniaus miesto vietovių mini ir Antanas Salys. Vietovė minima iki XX a. 7-ojo dešimtmečio (1964 m. buvo Vilniaus miesto Lenino rajone), vėliau nebeaptinkama.
Michel van der Aa
Mišelis van der Aa (Michel van der Aa; g. 1970 m. kovo 10 d.) – olandų šiuolaikinės klasikinės muzikos kompozitorius.
Biografija
Mišelis van der Aa gimė muzikantų šeimoje. Tėvas buvo dirigentas, mama – dainininkė. Paauglystėje grojo elektrine gitara keliose popmuzikos grupėse.
Baigęs įrašų inžinieriaus studijas Hagos karališkojoje konservatorijoje, Mišelis van der Aa studijavo kompoziciją pas Dideriką Vagenarą, Žilį van Bergeiką ir Luisą Andriseną. 2002 m. Mišelis van der Aa baigė kino režisūros programą Niujorko kino akademijoje. 2007 m. dalyvavo Linkolno centro teatro režisieriaus laboratorijoje.
Kūryba
Mišelis van der Aa dirbo su žymiais klasikinės muzikos atlikėjais, tokiais kaip Sol Gabeta, Barbara Hanigan, Džanin Jansen, Kristiana Stotin, Roderikas Viljamsas. Jo muzika atlieka ansambliai ir orkestrai visame pasaulyje, įskaitant Tokijo „Simfonietta“, „Ensemble Modem“, Freiburgo baroko orkestrą, Melburno simfoninį orkestrą, BBC simfoninį orkestrą, Amsterdamo „Simfonietta“, Londono filharmonijos orkestrą, Sietlo kamerinį orkestrą.
Mišelio van der Aa muzikinio teatro kūriniai „One“, „After Life“ ir „The Book of Disquiet“ sulaukė tarptautinio pripažinimo. Jo kūryboje taip pat koncertiniai kūriniai, kamerinė muzika nedideliam ansambliui, solistams ir garso takeliui. Savo muzikinio teatro kūriniuose Mišelis van der Aa taiko tuos pačius principus scenai ir filmui, išlaikydamas struktūros nenuoseklumą, bet kartu pasiekdamas aukštą medijų integracijos laipsnį.
Michelis van der Aa taip pat yra sukūręs:
Heads Up
Heads Up – trečiasis studijinis amerikiečių indie roko grupės „Warpaint“ albumas, išleistas 2016 m. rugsėjo 23 d. Prieš įrašo išleidimą buvo išleisti du singlai: „New Song“ ir „Whiteout“. „Heads Up“ sulaukė teigiamų kritikų įvertinimų ir pasiekė tryliktąją vietą Jungtinės Karalystės albumų reitinge.
Stulgiai (Tytuvėnai)
Stulgiai – kaimas Kelmės rajono savivaldybėje, 8 km nuo Kiaunorių.
Vatikano vyrų futbolo rinktinė
Vatikano vyrų futbolo rinktinė  – Vatikanui atstovaujanti nacionalinė futbolo komanda. Nacionalinė Vatikano futbolo asociacija buvo įkurta 1972 m. Dabartinis rinktinės treneris yra Gianfranco Guadagnoli.
2000 m. popiežius Jonas Paulius II įkūrė Vatikano sporto departamentą. 2006 m. Vatikano valstybės sekretorius Tarcisio Bertone pasiūlė suburti komandą iš kunigų seminarijose studijuojančių jaunuolių. Pasak jo, XIV pasaulio futbolo čempionate dalyvavo 42 sportininkai, tuo metu lankę Selesiniečių seminarijas visame pasaulyje.
Kadangi Vatikane nuolat gyvena tik apie 900 gyventojų, šalies futbolo rinktinėje žaidžia įvairūs darbuotojai: policininkai, paštininkai, vyriausybės atstovai, sargybos gvardiečiai. 2002 m., pirmų oficialių Vatikano rungtynių metu, tik vienas jų žaidėjas turėjo Vatikano pasą – Marcello Rosatti. 2006 m. rinktinė buvo pakviesta dalyvauti Viva pasaulio taurės varžybose, tačiau nesugebėjo surinkti 15 asmenų komandos.
Iš viso Vatikanas yra sužaidęs 4 oficialias rungtynes (visas su Monako rinktine). Iš jų vienos baigėsi lygiosiomis, o kitus kartus pralaimėta.
CF Fuenlabrada
Club de Fútbol Fuenlabrada, S.A.D. – Ispanijos futbolo klubas iš Fuenlabrados. Namų rungtynes žaidžia Fernando Toreso vardo stadione, Fuenbradoje.
Istorija
Klubas įkurtas 1975 m. Tuo metu žaidė aštuntos pakopos pirmenybėse. Pakilo į septintą, šeštą, penktą, o vėliau ir ketvirtą bei trečią. Kurį laiką balansavo tai ketvirtoje, tai trečioje lygoje.
2021–2022 m. sezone liko dvidešimt pirmoje vietoje ir po sezono buvo perkelti į žemesnį divizioną.
Sudėtis
Atnaujinta: 2020 m. rugpjūčio 21 d.
Juodkalnijos geografija
Juodkalnija yra nedidelė šalis vakarų Balkanuose, pietrytinėje Dinarų kalnyno dalyje, prie Adrijos jūros.
Sienos ir kranto linija
Sausumos sienų ilgis - 680 km. Vakaruose ribojasi su Kroatija (19 km), šiaurės vakaruose su Bosnija ir Hercegovina (242 km), šiaurės rytuose su Serbija (157 km), pietryčiuose su Albanija (186 km), rytuose su Kosovu (76 km).
Juodkalnijos pakrantės ilgis - 293,5 km, teritoriniai vandenys - 12 jūrmylių. Šiaurės vakaruose yra didelė Kotoro įlanka, kurios plotas 87,3 kv.km, įsirėžianti į sausumą 28 km.
Reljefas
Šalies teritoriją galima sąlyginai skirstyti į tris regionus: aukštus kalnus šalies šiaurėje, klintinius kalnus ir plokščiakalnius šalies viduryje bei beveik 300 km ilgio siaurą pajūrio lygumą.
Pajūrio lyguma siaura - 2–10 km pločio. Šiaurinėje dalyje pajūrio lyguma praktiškai visai išnyksta - čia Lovčenas ir kiti kalnų masyvai beveik stačiai leidžiasi į Kotoro įlanką. Pakrantės regionas yra seismiškai aktyvus. (1556 m., 1666 m., 1979 m. čia buvo 7 balų pagal Richterio skalę žemės drebėjimai).